Diari Oficial de la Generalitat Valenciana


Sumari del DOGV 9648, del 26-07-2023 (2023/7989)

RESOLUCIÓ de 6 de juliol de 2023, de la Conselleria d'Educació, Cultura i Esport, per la qual s'autoritza obertura i funcionament del centre docent estranger Grupo Agora Meraki-Esvim, a Castelló de la Plana.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9648

Data del DOGV
:   26-07-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/7989


Data del document
:   06-07-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 6 de juliol de 2023, de la Conselleria d'Educació, Cultura i Esport, per la qual s'autoritza obertura i funcionament del centre docent estranger Grupo Agora Meraki-Esvim, a Castelló de la Plana. [2023/7989]  
  
Antecedents de fet  
Primer. Amb data 17 de febrer de 2022, Grupo Agora Meraki, SL, va sol·licitar l'obertura i funcionament del centre docent estranger Grupo Agora Meraki-Esvim, a Castelló de la Plana, per a la impartició dels següents ensenyaments del sistema educatiu britànic per a alumnat espanyol i estranger amb 20 llocs escolars per ensenyament:  
- NVQ Diploma in Beauty Therapy - General Level 2.  
- NVQ Diploma in Beauty Therapy - General Level 3.  
- NVQ Diploma in Beauty Therapy - Make Up Level 2.  
- NVQ Diploma in Nail Services Level 2.  
- NVQ Certificate in Hairdressing and Barbering Level 1.  
- NVQ Diploma in Haridressing Level 2.  
- NVQ Diploma in Hairdressing Level 3.  
- NVQ Diploma in Barbering Level 2.  
- NVQ Diploma in Barberin Level 3.  
  
Segon. La titularitat del centre va aportar certificat de l'entitat British Council, de 16 de setembre de 2021, per a la impartició dels ensenyaments esmentats per un termini màxim de cinc anys.  
  
Tercer. Amb data 31 de maig de 2023, la Direcció Territorial d'aquesta Conselleria a Castelló de la Plana emet proposta favorable d'acord amb l'informe favorable de la Unitat Técnica, de 31 de maig de 2023, en compliment de l'article 6 del Reial decret 806/1993, de 28 de maig, sobre règim de centres docent estrangers a Espanya.  
  
Quart. Amb data 2 de juny de 2023, el Ministeri d'Educació i Formació Professional emet informe favorable respecte de la sol·licitud, de conformitat amb l'article 22.2 del Reial decret 806/1993.  
  
Cinqué. Amb data 6 de juny de 2023, el Ministeri d'Afers Exteriors emet informe favorable respecte de la sol·licitud, de conformitat amb l'article 7.7 del Reial decret 809/1993.  
A aquests antecedents de fets els són aplicables els següents  
  
Fonaments de dret  
Primer. Vista la proposta del director general de Centres Docents i de conformitat amb l'article 7 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport del seu desenvolupament i en virtut de la delegació establida en la Resolució de 13 d'abril de 2022, l'òrgan competent per a dictar la present resolució és el secretari autonòmic d'Educació i Formació Professional.  
Segon. Vist que la modificació de l'autorització sol·licitada per la titularitat del centre compleix els requisits establits en el Reial decret 806/1993, de 28 de maig, sobre règim de centres docents estrangers a Espanya.  
De conformitat amb els antecedents de fet i considerats els fonaments de dret, resolc:  
  
Primer  
Autoritzar l'obertura i funcionament del centre docent estranger que a continuació s'indica, ateses les característiques, ensenyaments i capacitat màxima que s'assenyalen:  
  
Codi de centre:35768556  
Denominació genèrica del centre: centre docent privat estranger.  
Denominació específica del centre: Grupo Agora Meraki-Esvim.  
Titularitat: Grupo Agora Meraki, SL.  
Domicili: carrer Rafalafena, núm. 3, baix, esquerra.  
Localitat: Castelló de la Plana.  
Província: Castelló de la Plana.  
Ensenyaments que s'autoritzen amb un màxim de 20 llocs escolars per titulació per a alumnat espanyol i estranger:  
- NVQ Diploma in Beauty Therapy - General Level 2.  
- NVQ Diploma in Beauty Therapy - General Level 3.  
- NVQ Diploma in Beauty Therapy - Make Up Level 2.  
- NVQ Diploma in Nail Services Level 2.  
- NVQ Certificate in Hairdressing and Barbering Level 1.  
- NVQ Diploma in Haridressing Level 2.  
- NVQ Diploma in Hairdressing Level 3.  
- NVQ Diploma in Barbering Level 2.  
- NVQ Diploma in Barberin Level 3.  
  
Segon  
La present resolució tindrà els seus efectes acadèmics des del curs 2023-2024 fins al 16 de setembre de 2026 i està condicionada a l'aportació puntual a aquesta administració, per part de la titularitat del centre, del certificat actualitzat de l'entitat British Council abans de la finalització de la seua vigència. En cas contrari, es podrà procedeix, d'ofici, a la revocació de l'autorització d'obertura i funcionament.  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua notificació.  
Per a les persones interessades que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 6 de juliol de 2023.- El secretari autonòmic d'Educació i Formació Professional: Miguel Soler Gracia.